
אם הבן רוצה ללכת לאיזה מקום ללמוד דברי תורה, מפני ששם יהיה לו תועלת יותר מבכאן, והאב מוחה בידו מאיזה טעם, אינו חייב לשמוע לאביו, דתלמוד תורה גדול מכיבוד אב ואם (כדמצינו ביעקב אבינו עליו השלום, שכשהלך מיצחק נטמן בבית המדרש של עבר י''ד שנה ועסק בתורה, ואחר כך הלך לבית לבן ונשתהא שם ובדרך כ''ב שנה, ונענש על אלו כ''ב שנה שלא קיים כיבוד אב ואם, ונעלם ממנו יוסף כ''ב שנה, ועל אלו י''ד שנה שעסק בתורה לא נענש) וכן אם הבן רוצה לישא אשה והאב אינו מתרצה, אין הבן חייב לשמוע לו.




